text: [{"text_idx": "#000001", "text": "Sto\u0301rar upph\u00e6ddir til avrigging av oljuvinnu - F\u00f8royar kunnu vera vi\u00f0"}, {"text_idx": "#000002", "text": "Rokna\u00f0 ver\u00f0ur vi\u00f0, at 373 mia. kr. fara at ver\u00f0a bru\u0301ktar komandi 20 a\u0301rini til avrigging av olju- og gassinstallatio\u0301num i\u0301 bretska partinum av Nor\u00f0sjo\u0301num."}, {"text_idx": "#000003", "text": "I\u0301 grannaoyggjunum Hetlandi ra\u00f0festa tey ny\u0301ggju avriggingarvinnuna - kunnu F\u00f8royar l\u00e6ra av teimum?"}, {"text_idx": "#000004", "text": "FOI\u0301B, F\u00f8roya Orkui\u0301dna\u00f0arbo\u0301lkur, hevur hugt at hesum ny\u0301ggja i\u0301dna\u00f0inum fyri at vita, hv\u00f8rjir m\u00f8guleikar eru hja\u0301 f\u00f8royskum vinnuli\u0301vi at vera vi\u00f0."}, {"text_idx": "#000006", "text": "\u201cHeldur enn at flyta sto\u0301rar gamlar oljupallar til F\u00f8roya at taka sundur, kunnu vit taka minni partar av oljuinstallatio\u0301num, i\u00f0 seta f\u00e6rri kr\u00f8v til umst\u00f8\u00f0urnar a\u0301 landi. Men h\u00f8vu\u00f0suppga\u0301vurnar liggja til havs, og t\u00e6r kunnu vit eisini vera partur av\u201d, stendur millum anna\u00f0 i\u0301 ni\u00f0urst\u00f8\u00f0uni i\u0301 kanning, sum FOI\u0301B, F\u00f8roya Orkui\u0301dna\u00f0arbo\u0301lkur, hevur gj\u00f8rt fyri Sjo\u0301vinnufelagi\u00f0 vi\u00f0 stu\u00f0uli fra\u0301 Vinnuframa."}, {"text_idx": "#000007", "text": "Ni\u00f0anfyri eru nakrar ni\u00f0urst\u00f8\u00f0ur u\u0301r kanningini."}, {"text_idx": "#000008", "text": "\u201cFOI\u0301B vi\u00f0m\u00e6lir ikki, at F\u00f8royar leggja seg eftir at kappast vi\u00f0 t\u00e6r etablera\u00f0u avriggingarhavnirnar i\u0301 Bretlandi, Danmark ella Noregi i\u0301 avrigging av sto\u0301rum pallum og installatio\u0301num. Hetta hev\u00f0i kravt risai\u0301l\u00f8gur i\u0301 havnal\u00f8g, og ta\u00f0 er okkara meting, at avkasti\u00f0 ikki hev\u00f0i veri\u00f0 serliga gott. Hetta virksemi\u00f0 telur bert 2% av fullu upph\u00e6ddini, i\u00f0 bru\u0301kt ver\u00f0ur upp a\u0301 avrigging, nu\u0301 meginparturin av arbei\u00f0inum fer fram offshore."}, {"text_idx": "#000009", "text": "Langa strekki\u00f0, i\u00f0 installatio\u0301nir skulu flytast u\u0301r Nor\u00f0sjo\u0301num fyri at koma til F\u00f8roya er eisini ein vansi. Hetta vildi eisini gj\u00f8rt seg galdandi fyri at flutt gamalt jarn og onnur metall, sum eru endav\u00f8ran, i\u00f0 avrigging framlei\u00f0ir, ni\u00f0ur aftur til keyparar i\u0301 Bretlandi og evropeiska meginlandinum."}, {"text_idx": "#000010", "text": "Burturbeining av vandamiklum evnum hev\u00f0i eisini kunna\u00f0 gj\u00f8rst ein trupulleiki, um serfr\u00f8\u00f0i ikki er til taks til ta\u00f0 i\u0301 F\u00f8royum."}, {"text_idx": "#000011", "text": "Eitt anna\u00f0, i\u00f0 hugsast skal um, ta\u0301 i\u00f0 hugt ver\u00f0ur at m\u00f8guleikanum at avrigga sto\u0301rar installatio\u0301nir i\u0301 F\u00f8royum, er, at ta\u00f0 krevst no\u0301gv vanlig ti\u0301mal\u00f8nt arbei\u00f0smegi, og ta\u00f0 slagi\u00f0 av arbei\u00f0smegi er ikki t\u00f8kt i\u0301 F\u00f8royum i\u0301 hesum a\u0301rum."}, {"text_idx": "#000012", "text": "Vert er eisini at hava i\u0301 huganum, at ho\u0301ast Ska\u0301lafj\u00f8r\u00f0urin er ta\u00f0 mest sja\u0301lvskriva\u00f0a \u00f8ki\u00f0 til ein avriggingardepil, i\u00f0 kann ny\u0301tast til sto\u0301rar installatio\u0301nir, so skuldi sli\u0301kt virksemi kappast vi\u00f0 alt m\u00f8guligt anna\u00f0 i\u0301dna\u00f0arvirksemi i\u0301 \u00f8kinum."}, {"text_idx": "#000013", "text": "Ta\u00f0 er to\u0301 so, at ikki alt avriggingarvirsemi a\u0301 landi er \u00e6tla\u00f0 til sli\u0301kar sto\u0301rar installatio\u0301nir sum oljupallar. Til d\u00f8mis er tann gamla North Harbour i\u0301 Aberdeen ment til serliga at taka s\u00e6r av endurny\u0301tslu av undirvatnsstrukturum sum r\u00f8rlei\u00f0ingar, betongundirl\u00f8g og sokalla\u00f0um jo\u0301latr\u00f8um."}, {"text_idx": "#000014", "text": "Vit hava no\u0301gvar go\u0301\u00f0ar havnir i\u0301 F\u00f8royum, har sli\u0301kt arbei\u00f0i kundi gingi\u00f0 fyri seg, og m\u00e6lt ver\u00f0ur til, at hesin m\u00f8guleiki ver\u00f0ur kanna\u00f0ur vi\u0301\u00f0ari av politisku myndugleikunum ella einum arbei\u00f0sbo\u0301lki, sum umbo\u00f0ar almenn a\u0301hugama\u0301l saman vi\u00f0 umbo\u00f0um u\u0301r vinnuli\u0301vinum."}, {"text_idx": "#000015", "text": "Arbei\u00f0sby\u0301tisbygna\u00f0urin, i\u00f0 avriggingarvinnan i\u0301 Bretlandi bru\u0301kar sum grundarlag fyri tess uppga\u0301vum, vi\u0301sir, hvussu st\u00f8rsti parturin av ti\u0301 risasto\u0301ru avrriggingarupph\u00e6ddini fer til fra\u0301landavirksemi, heldur enn virksemi a\u0301 landi. T.d. fara 45% til at avrigga brunnarnar."}, {"text_idx": "#000016", "text": "FOI\u0301B m\u00e6lir til, at f\u00f8royskar fyrit\u00f8kur, i\u00f0 hava relevantu f\u00f8rleikarnar og styrkina, eiga at leggja seg eftir at hyggja at teimum p\u00f8rtum av fra\u0301landaavriggingini, ly\u0301stir i\u0301 arbei\u00f0sby\u0301tisbygna\u00f0inum, og ey\u00f0merkja t\u00e6r uppga\u0301vur og t\u00e6nastur, i\u00f0 t\u00e6r hava m\u00f8guleika at loysa og veita, og so royna at bjo\u0301\u00f0a upp a\u0301 sli\u0301kar uppga\u0301vur ella t\u00e6nastur."}, {"text_idx": "#000017", "text": "I\u0301 framhaldi av hesum, so ver\u00f0ur ra\u0301tt til, at fel\u00f8g taka samband vi\u00f0 i\u0301dna\u00f0arfelagsskapir sum Decom North Sea, okkara systurfelag Offshore Energies UK og fyrist\u00f8\u00f0ufel\u00f8g og tey konsortium, i\u00f0 hesi hava gj\u00f8rt, sum t.d. ta\u00f0, i\u00f0 CNR International, EnQuest, TAQA og Total Energies hava stovna\u00f0."}, {"text_idx": "#000018", "text": "Eisini ver\u00f0ur m\u00e6lt til samstarv vi\u00f0 The North Sea Transition Authority, i\u00f0 hevur yvirskipa\u00f0u a\u0301byrgdina av \u00f8llum avriggingarvirksemi a\u0301 bretska landgrunninum, og sum samskipar og sjo\u0301setur ymisk initiativ fyri at fa\u0301a avriggingarbei\u00f0i gj\u00f8rt a\u0301 ein effektivan og kostna\u00f0arl\u00e6ttan ma\u0301ta."}, {"text_idx": "#000019", "text": "Ta\u0301 i\u00f0 Foib vi\u00f0m\u00e6lir, at hugt ver\u00f0ur at sergreinum i\u0301 fra\u0301landaavrigging, so hyggur Foib eisini at strategiskum perspektivum. Olja- og gassleiting og framlei\u00f0sla fer helst at minka uppa\u0301 sikt, og vil hetta \u00f8kja tilsvarandi um avriggingarvirksemi. Havandi hetta i\u0301 huga, so er skilagott fyri tey fel\u00f8g, sum i\u0301 dag hava fo\u0301lk i\u0301 vinnu i\u0301 fra\u0301landavinnuni, at vi\u0301\u00f0ka um virkisf\u00f8rleikan hja\u0301 hesum fo\u0301lki til eisini at umfata avriggingararbei\u00f0i."}, {"text_idx": "#000020", "text": "Ta\u0301 hugt ver\u00f0ur at arbei\u00f0isby\u0301tisbygna\u00f0inum, so s\u00e6st, at har eru eisini sergreinar i\u0301 avriggingarvirksemi a\u0301 landi innan verkfr\u00f8\u00f0i, projektlei\u00f0slu og umhv\u00f8rvisvi\u0301sund, i\u00f0 fel\u00f8g vi\u00f0 relevantu f\u00f8rleikunum kunnu leggja seg eftir. Serliga ta\u0301 hugsa\u00f0 ver\u00f0ur um sto\u0301ru framstigini seinnu a\u0301rini vi\u00f0 at kunna arbei\u00f0a i\u0301 fra\u0301st\u00f8\u00f0u vi\u00f0 nu\u0301ti\u0301mans t\u00f8kni."}, {"text_idx": "#000021", "text": "Ta\u0301 ta\u00f0 kemur til sto\u0301ri\u0301l\u00f8gur i\u0301 havnal\u00f8g og facilitetir rundanum havnir, so hevur Foib ta fatan, at ta\u00f0 vildi veri\u00f0 ein no\u0301gv skilabetri i\u0301l\u00f8ga, um hetta, heldur enn til avriggingarvirksemi, var\u00f0 gj\u00f8rt til framti\u0301\u00f0ar vindmyllur og atkny\u0301tta u\u0301tger\u00f0 til fra\u0301landavindorku,\u201d stendur i\u0301 ni\u00f0urst\u00f8\u00f0uni i\u0301 fra\u0301grei\u00f0ingini, sum er gj\u00f8rd um avrigging av oljuvinnu."}, {"text_idx": "#000024", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000026", "text": "Helvtin av orkuni fra\u0301 vindmyllulundum fer til spillis"}, {"text_idx": "#000028", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000029", "text": "Russland sendir oljutangaskip nor\u00f0ur um Sibiria"}, {"text_idx": "#000030", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000031", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000035", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}, {"text_idx": "#000036", "text": "Fyristing tel. 20 80 80 [email protected]"}]